Lobe (upe)
Šis raksts ir par upi. Par citām jēdziena Lobe nozīmēm skatīt nozīmju atdalīšanas lapu. Lobe ir Ogres kreisā pieteka Aizkraukles un Ogres novados. Iztek no Lobes ezera ziemeļrietumu gala. Dažkārt par Lobes augšteci uzskata Lobes ezerā ietekošo Bebrupi. Upe šķērso Zādzenes-Krapes valni. Lielākās pietekas ir Lokmene un Lubīte. Lielākās apdzīvotās vietas krastos ir Lēdmane, Lobe un Veckrape (biežāk zināma kā Krapes muiža). Upi šķērso autoceļi P80 (E22) un V996.